ปวดฟันค่ะฟันเป็นรูตรงที่เคยอุดฟันตอนนี้หลุด แต่พอเคี้ยวข้าวมันมีเสียงดังกึกแรงปวดไปถึงสมองเรย ปวดตามแก้มด้วยค่ะ ถ้าถอนจะถอนให้ไหมค่ะ
สวัสดีค่ะ หากวัสดุที่อุดฟันเกิดหลุด และเกิดอาการปวดฟันขึ้น แสดงว่าฟันที่ผุอยู่ น่าจะเกิดการผุลามมากขึ้น ซึ่งโดยปกติ หากฟันผุลึกเกินชั้นเคลือบฟันลงไปจนถึงชั้นเนื้อฟัน จะทำให้มีอาการเสียวฟันเมื่อทานของหวานจัด เย็นจัด หรือร้อนจัดได้ และเกิดอาการปวดเวลาเคี้ยวอาหาร แต่หากฟันผุลุกลามลึกไปถึงชั้นโพรงประสาทฟัน ทำให้มีอาการปวดฟันมากได้สำหรับการรักษา ก็ต้องไปพบทันตแพทย์ค่ะ ซึ่งขึ้นอยู่กับว่าฟันที่ผุนั้น ผุจนถึงรากฟันหรือไม่ หากไม่มี ก็จะสามารถรักษาโดยการอุดฟันใหม่ได้ โดยไม่จำเป็นต้องถอนฟัน แต่หากมีการผุจนถึงรากฟัน ก็ต้องทำการรักษารากฟันเสียก่อนค่ะ ซึ่งจะต้องทำโดยทันตแพทย์เฉพาะทางด้านการรักษารากฟัน หลังจากนั้นจึงทำการบูรณะตัวฟันให้กลับมาใช้งานได้ตามปกติ เช่น การใส่ครอบฟัน เป็นต้น หรือหากไม่สามารถรากฟันไว้ได้ ก็จพทำการถอนออกค่ะในเบิ้องต้น หากปวดมาก ก็สามารถทานยาแก้ปวดบรรเทาไปก่อน เช่น ไอบูโพรเฟน (ibuprofen), ไพรอกซิแคม (piroxicam) เป็นต้น แต่ทั้งนี้ ต้องไม่แพ้ยาเหล่านี้ และอาจใช้การประคบเย็นบริเวณที่ปวด และบ้วนปากด้วยน้ำเกลือบ่อยๆ พยายามแปรงฟันซี่อื่นๆ ให้สะอาด และใช้ไหมขัดฟันร่วมด้วยค่ะ